paragraph_text: Tijekom vladavine je doznao kako mu carica majka Zhang nije prava majka, nego da mu je prava majka ubijena. Tada je dvorjanima rekao kako će, kada odraste, osvetiti njenu smrt. Carica majka Lü je, doznavši za to, tajno zatvorila cara te drugim dvorjanima objavila kako je on duševno bolestan. Predložila je da se mladi car, s obzirom na to da ne može vladati, formalno svrgne i likvidira. Prijedlog je prihvaćen, a prijestolje je preuzeo njegov mlađi brat Liu Yi, koji je kasnije dobio ime Liu Hong.